Akangol (Zaglossus bruijni)

Akangol (Zaglossus bruijni) tir tana moukolafa katca ke Zaglossus oxi vey Tachyglossidae yasa ke MONOTREMATA veem.

Gan Peters and Doria bak 1876 taneon zo pimtayar. Dere gu Abrotcasokraf akangol zo yoltar.

 Pimtara 
Akangol va kira ke konak sulem kabelcar : dum zveri va oral sodir ise atoason nazbalker ; dum tcamoldunol va vrodesa feela tigisa koe dalkavaf ucom sodir ; dum ke poegol puilexa va im sobesad solve inafa malestusa vertuma is leskoraf yoy va preyxol kavanad ; tere va gijarotif inieem ta suxara va sid sodir, isen bata kira tir mila gu elmol. Jadifa kerdela tir tela ke alnaf poegol dem takama bene trelackafa berga bene ulim ; gariza tir ton ludze, ita sotid pinapafa isen taka tir oblakotiskafa. Im tir kum ekamafa puilexa besasa va kotafi vamoefi altoki. Ault sotir trelapaf is preyutanaf koe im.

Gubeon akangol tir mielaf sulem ; va mical is frunku is broza gralomena kan yoy dem puilexama malestur. Larde akangolya sotir moukotiskafa, pune dalkavafa ucominda bak nazbalkerugal tazukawer aze va occek remi taneaksateem moi koblira emuder.

 Vexala dem apteem 
Sedme Mammal Species of the World (siatos ke 2005), bata katca tir aptiskafa.

 Pulasa vuestexa is xantaza 
 (en) vuest- : Mammal Species of the World (v- 3, 2005) : Zaglossus bruijni (Peters and Doria, 1876)
 (en) vuest- : CITES : Zaglossus bruijni
 (en) vuest- : UICN : katca Zaglossus bruijni (Peters and Doria, 1876)
 (en, fr) vuest- : ITIS : Zaglossus bruijni (Peters and Doria, 1876)
 (en) vuest- : Tree of Life Web Project : Zaglossus bruijni
 (en) vuest- : Catalogue of Life : Zaglossus bruijni (Peters and Doria, 1876)
 (en) vuest- : Paleobiology Database : Zaglossus bruijni (Peters and Doria, 1876)
 (en) vuest- : Animal Diversity Web : Zaglossus bruijni
 (en) vuest- : NCBI : Zaglossus bruijni
 Ara vuestexa 
 Akangol (Zaglossus bruijni) dene Wikispecies

 Kotavafa vuestesa xantaza 
 Kotava winugaf moukolaf ravlemak (Kotava, Latinava, 2019)


Akangol (Zaglossus bruijni)
Akangol (Zaglossus bruijni)
Akangol (Zaglossus bruijni)